ועדת הכספים, כנסת 19, פרוטוקול מספר 308, 2014-03-10 09:30

ניסן סלומינסקי: בוקר טוב.

ניסן סלומינסקי: אנחנו פותחים את ישיבת ועדת הכספים בבקשות לדיון מחדש, מה שנקרא אצלנו רביזיות, בהצעת חוק הפחתת הגירעון והגבלת ההוצאה התקציבית (תיקון מס' 14), התשע"ד-2014.

משה גפני: אני ביקשתי את הרביזיה.

משה זלמן פייגלין: אני באתי להתנגד לרביזיה.

משה גפני: אני יודע.

מיכל בירן: ניסן, התגעגעת אלינו?

ניסן סלומינסקי: מאוד.

משה גפני: אני ביקשתי את הרביזיה.

ניסן סלומינסקי: איזה רביזיה ביקשת?

ניסן סלומינסקי: יש 13 רביזיות.

<אייל לב ארי: יש רביזיה על ההסתייגות של קבוצת העבודה על הגדרת שיעור התוספת המרבית, שיהיה ממוצע שיעורי הצמיחה הצפוי שהתוצר המקומי הגולמי בעשר השנים.

יעקב ליצמן: אני טוען נושא חדש.

ניסן סלומינסקי: זה לא רלוונטי.

ניסן סלומינסקי: רביזיה זה לא נושא חדש.

יעקב ליצמן: אני רוצה חוות דעת משפטית.

מיכל בירן: אני רוצה חוות דעת משפטית.

ניסן סלומינסקי: על מה?

יעקב ליצמן: האם זה נושא חדש.

יעקב ליצמן: אני כרגע טוען על זה נושא חדש.

יעקב ליצמן: אדוני, עם כל הכבוד לך, אתה לא יכול לפסוק.

ניסן סלומינסקי: לא שינו שום דבר.

יעקב ליצמן: לא משנה.

יעקב ליצמן: אני טוען גם לגבי הקודם.

יעקב ליצמן: אני טוען נושא חדש.

מיכל בירן: אני ממש מעריכה את ליצמן.

מיכל בירן: לפחות צריך לעשות על זה בדיקה משפטית.

ניסן סלומינסקי: הסעיף נשאר כמו שהוא.

יעקב ליצמן: אתה לא יכול לפסוק.

יעקב ליצמן: זכותי להגיד בכל שלב נושא חדש.

ניסן סלומינסקי: לא.

ניסן סלומינסקי: אין לך זכות להגיד בכל שלב.

מיכל בירן: פעם הבאה שיבואו אנשים מסכנים לכנסת תגיד להם שאין תקציב.

<אייל לב ארי: לגבי הנושא החדש.

<אייל לב ארי: רק אם בוועדה בוצע תיקון להצעת החוק, ניתן לטעון שהתיקון המוצע חורג מגדר הנושא של הצעת החוק.

יעקב ליצמן: ומה כאן?

ניסן סלומינסקי: אין תיקון.

<אייל לב ארי: אנחנו מדברים על הרביזיות.

<אייל לב ארי: אם הרביזיה הייתה מתקבלת והיה נפתח הדיון, זה משהו אחר.

יעקב ליצמן: על רביזיה אי אפשר לטעון נושא חדש.

יעקב ליצמן: אני אבדוק את זה משפטית.

ניסן סלומינסקי: מי בעד הרביזיה הראשונה?

ניסן סלומינסקי: בעד – 4

ניסן סלומינסקי: הרביזיה לא התקבלה.

ניסן סלומינסקי: הרביזיה נפלה.

<אייל לב ארי: הרביזיה השנייה היא על הסתייגות של סיעת העבודה ויתר חברי הקבוצה.

מיכל בירן: אני ביקשתי להפריד ברביזיות בין סיעת העבודה לשאר הקבוצה ואני מבקשת להצביע בנפרד.

<אייל לב ארי: לא.

<אייל לב ארי: מצביעים על הרביזיה יחד.

מיכל בירן: גם אם היא הוגשה בנפרד?

<אייל לב ארי: כן, כי זה על אותו נושא.

<אייל לב ארי: הרביזיה היא על ההסתייגות האומרת ששיעור התוספת המרבית יהיה עשרה אחוזים.

ניסן סלומינסקי: מי בעד הרביזיה?

מיכל בירן: רגע.

מיכל בירן: אני רוצה התייעצות סיעתית.

ניסן סלומינסקי: התחלתי בהצבעה.

מיכל בירן: מותר לי לקבל התייעצות סיעתית עכשיו?

ניסן סלומינסקי: כן, אבל לא אחרי שאני מבקש הצבעה.

מיכל בירן: אני ביקשתי בזמן.

ניסן סלומינסקי: אחרי ההצבעה תוכלי לקבל.

מיכל בירן: לא.

מיכל בירן: אני צריכה להתייעץ לפני ההצבעה.

ניסן סלומינסקי: אני התחלתי בהצבעה.

מיכל בירן: בשנייה שהסתיימה ההקראה, אני ביקשתי התייעצות סיעתית.

ניסן סלומינסקי: התחלתי בהצבעה וכבר שאלתי מי בעד.

ניסן סלומינסקי: כבר התחלתי את ההצבעה ואחרי תחילת ההצבעה אין התייעצות.

מיכל בירן: אני מודיעה מראש שלקראת הקראת הרביזיה הבאה אני מבקשת התייעצות סיעתית.

ניסן סלומינסקי: תבקשי.

מיכל בירן: שלא תקדים אותי.

ניסן סלומינסקי: מי בעד הרביזיה?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – 4

ניסן סלומינסקי: הרביזיה לא התקבלה.

ניסן סלומינסקי: הרביזיה נפלה.

מיכל בירן: סתיו הגיעה ואני רוצה התייעצות סיעתית.

ניסן סלומינסקי: הוא יקריא.

ניסן סלומינסקי: אני אתן לך.

יעקב ליצמן: אנחנו נתחיל להחרים את ועדת הכספים.

יעקב ליצמן: יש גבול לכל התעלולים שלכם.

יעקב ליצמן: אתה חושב שאתה דיקטטור, אתה כמו המטורפים למעלה אבל נחנך גם אותך.

<אייל לב ארי: יש רביזיה נוספת על הסתייגות של סיעת העבודה ויתר חברי הקבוצה, ששיעור תוספת המרבית היא 11 אחוזים.

ניסן סלומינסקי: את רוצה התייעצות סיעתית?

מיכל בירן: אני רוצה התייעצות סיעתית.

ניסן סלומינסקי: בבקשה.

ניסן סלומינסקי: חמש דקות הפסקה.

ניסן סלומינסקי: חוזרים לדיון בשעה 09:43.

ניסן סלומינסקי: הסתיימו חמש הדקות ואנחנו מחדשים את הישיבה.

ניסן סלומינסקי: תקרא בבקשה את ההסתייגות.

מיכל בירן: תודה.

מיכל בירן: הייתה התייעצות משמעותית והחלטתי שאני אהיה בעד הרביזיה.

<אייל לב ארי: אנחנו חוזרים לרביזיה על ההסתייגות של שיעור התוספת המרבית תהיה 11 אחוזים.

ניסן סלומינסקי: מי בעד הרביזיה?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – 4

ניסן סלומינסקי: הרביזיה לא התקבלה.

ניסן סלומינסקי: הרביזיה נפלה.

מיכל בירן: אני רוצה התייעצות סיעתית על הנושא הבא.

ניסן סלומינסקי: אין יותר.

מיכל בירן: לא ניתן?

<אייל לב ארי: ניתן במקרה הזה רק התייעצות סיעתית אחת.

יעקב ליצמן: אבל אני יכול.

<אייל לב ארי: לא.

יעקב ליצמן: אני לא מאותה מפלגה.

<אייל לב ארי: זה חל על כולם.

ניסן סלומינסקי: נעשתה בדיקה משפטית.

מיכל בירן: אני יכולה לראות אותה?

מיכל בירן: אני רק רוצה להיות משוכנעת.

ניסן סלומינסקי: בינתיים תקרא את הרביזיה הבאה.

<אייל לב ארי: הרביזיה היא ההסתייגות של שיעור התוספת המרבית תהיה 12 אחוזים.

ניסן סלומינסקי: מי בעד הרביזיה?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – 4

ניסן סלומינסקי: הרביזיה לא התקבלה.

ניסן סלומינסקי: הרביזיה נפלה.

<אייל לב ארי: הבקשה הבאה לרביזיה היא על ההסתייגות של שיעור התוספת המרבית יהיה 13 אחוזים.

ניסן סלומינסקי: מי בעד ההסתייגות?

מיכל בירן: רגע.

מיכל בירן: קראתי את הסעיף בתקנון.

ניסן סלומינסקי: אני שאלתי מי בעד ואת נכנסת לדבריי.

מיכל בירן: אתה לא נושם בין לבין כך שאין זמן אחר.

ניסן סלומינסקי: מי בעד הרביזיה?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – 4

ניסן סלומינסקי: הרביזיה לא התקבלה.

ניסן סלומינסקי: הרביזיה נפלה.

מיכל בירן: לפני שאתה ממשיך לרביזיה הבאה, אני רוצה לומר שקראתי את הסעיף והסעיף אכן אומר שתהיה רק התייעצות סיעתית אחת גם אם היא מחברי ועדה מסיעות שונות אבל לא כתוב שם שום דבר על כך שאסור לבקש על כל רביזיה.

מיכל בירן: אני מצטערת, איפה זה כתוב?

מיכל בירן: אני ממש טובה בהבנת הנקרא אבל לא כתוב שם.

ניסן סלומינסקי: הוא התייעץ לצורך הנושא עם ארבל וכך נמסר.

<אייל לב ארי: הרביזיה הבאה היא על ההסתייגות של שיעור התוספת המרבית יהיה 14 אחוזים.

ניסן סלומינסקי: מי בעד הרביזיה?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – 4

ניסן סלומינסקי: הרביזיה לא התקבלה.

ניסן סלומינסקי: הרביזיה נפלה.

<אייל לב ארי: הרביזיה הבאה היא על ההסתייגות ששיעור התוספת המרבית תהיה 15 אחוזים.

ניסן סלומינסקי: מי בעד הרביזיה?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – 4

ניסן סלומינסקי: הרביזיה לא התקבלה.

ניסן סלומינסקי: הרביזיה נפלה.

מיכל בירן: נדמיין שלוועדת אלאלוף יאמרו שבמקום תוספת התקציב שהם מבקשים יצטרכו לקצץ.

מיכל בירן: קצבאות הזקנה גבוהות מדי ונראה לי שבאמת צריך לקצץ בהן.

מיכל בירן: אני רק מנסה להמחיש לחברים שבאו להצביע בעד הקיצוץ, מה יהיה.

<אייל לב ארי: הרביזיה הבאה היא על ההסתייגות ששיעור התוספת המרבית תהיה ממוצע שיעור הצמיחה הצפוי של התוצר המקומי הגולמי בעשר השנים הבאות בתוספת שיעור הגידול באוכלוסייה שקדמה לחוק התקציב.

ניסן סלומינסקי: מי בעד הרביזיה?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – 4

ניסן סלומינסקי: הרביזיה לא התקבלה.

ניסן סלומינסקי: הרביזיה נפלה.

<אייל לב ארי: הרביזיה הבאה היא על ההסתייגות של הוספת הסעיף, על אף האמור בחוק זה לא תוגבל ההוצאה המרבית אם לא עלה משקל ההוצאה הציבורית האזרחית ללא ריבית בתוצר על 45 אחוזים.

ניסן סלומינסקי: מי בעד הרביזיה?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – 4

ניסן סלומינסקי: הרביזיה לא התקבלה.

ניסן סלומינסקי: הרביזיה נפלה.

<אייל לב ארי: הרביזיה הבאה היא על ההסתייגות של ש"ס לגבי השארת ההגדרה הקיימת בחוק.

<אייל לב ארי: שיעור התוספת המרבית.

<אייל לב ארי: ההסתייגות של ש"ס היא להשאיר את ההגדרה הקיימת.

ניסן סלומינסקי: מי בעד הרביזיה?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – 4

ניסן סלומינסקי: הרביזיה לא התקבלה.

ניסן סלומינסקי: הרביזיה נפלה.

עיסאווי פריג': לא תיתן לאופוזיציה אפילו הצבעה אחת?

<אייל לב ארי: רביזיה נוספת, גם היא הסתייגות של ש"ס, ששיעור התוספת לא יפחת מארבעה אחוזים מהתוצר לפי הגבוה.

ניסן סלומינסקי: מי בעד הרביזיה?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – 4

ניסן סלומינסקי: הרביזיה לא התקבלה.

ניסן סלומינסקי: ההסתייגות נפלה.

<אייל לב ארי: רביזיה נוספת על ההסתייגות של חבר הכנסת באסל גטאס להשאיר את ההגדרה של שיעור התוספת המרבית כפי שהיא כיום.

ניסן סלומינסקי: מי בעד הרביזיה?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – 4

ניסן סלומינסקי: הרביזיה לא התקבלה.

ניסן סלומינסקי: ההסתייגות נפלה.

<אייל לב ארי: כל ההסתייגויות כתובות והן של כל הסיעות.

באסל גטאס: האם אחד מכם יכול לעמוד ולהסביר מה זאת המשוואה שמציע האוצר?

ניסן סלומינסקי: אחרי שנסיים את ההצבעה.

מיכל בירן: ולמה יש שם חמישים אחוזים שזה מספר שרירותי כאשר ההמלצה של ה-OECD ליחס חוב-תוצר היא שישים אחוזים.

ניסן סלומינסקי: תוכלי לנאום במליאה.

יעקב ליצמן: שר האוצר מסרב להתייחס לזה.

ניסן סלומינסקי: הרביזיה האחרונה היא לעצם אישור החוק.

ניסן סלומינסקי: מי בעד הרביזיה?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – 4

ניסן סלומינסקי: הרביזיה לא התקבלה.

ניסן סלומינסקי: הרביזיה נפלה.

ניסן סלומינסקי: אני רוצה להזכיר לחבריי שבסיכום עם האוצר ייעשה כל מאמץ שההפחתה הזאת בהיקף ההוצאה מארבעה אחוזים ל-.2.26 אחוזים לא תחול על המשרדים החברתיים, בעיקר רווחה ובריאות.

מיכל בירן: אמיר לוי ישב כאן והוא לא הסכים לכך.

ניסן סלומינסקי: אני אומר את הסיכום.

ניסן סלומינסקי: כאשר יגיע התקציב, אני רוצה שנשים לב לדבר הזה.

עיסאווי פריג': הערה מיותרת.

עיסאווי פריג': זה לא מקבל כל ביטוי.

עיסאווי פריג': זה צחוק.

סתיו שפיר: הוא ישב כאן והוא אמר שהוא הולך להקטין את ההוצאה.

ניסן סלומינסקי: אמרתי שזה לא קשור להצבעה.

ניסן סלומינסקי: אני רק אומר לכם מה אני סיכמתי אתם וזה בלי קשר.

עיסאווי פריג': אם כך, הצבעת נגד מה שאתה חושב.

ניסן סלומינסקי: לא.

ניסן סלומינסקי: מה זה קשור?

יעקב ליצמן: אני מבקש לקבל מהם חתימה.

יעקב ליצמן: גם הם לא מאמינים לעצמם.

ניסן סלומינסקי: לא אמרתי את זה כתנאי להצבעה.

ניסן סלומינסקי: אמרתי שאחרי שהחוק אופשר ואחרי הכול.

עיסאווי פריג': לשם מה ההערה הזאת?

עיסאווי פריג': אתה הצבעת נגד מה שאתה אומר.

ניסן סלומינסקי: לא.

ניסן סלומינסקי: ממש לא.

ניסן סלומינסקי: אמרתי שזה לא יחול על שני משרדים.

עיסאווי פריג': אז בוא נכתוב אותם בצורה מסודרת.

ניסן סלומינסקי: אי אפשר לכתוב.

ניסן סלומינסקי: ההיקף הוא על סך כל התקציב.

עיסאווי פריג': בוא נחריג אותם.

ניסן סלומינסקי: אי אפשר.

עיסאווי פריג': שתף אתנו פעולה.

עיסאווי פריג': בוא נחריג אותם.

ניסן סלומינסקי: כשנגיע לתקציב, נשתף פעולה.

ניסן סלומינסקי: רבותיי, נעים לנו לשבת כאן ביחד ואם אתם רוצים לשיר, בבקשה.

ניסן סלומינסקי: הישיבה למעשה הסתיימה.

יעקב ליצמן: גם הממשלה הסתיימה.

ניסן סלומינסקי: תודה רבה.

ניסן סלומינסקי: הישיבה נעולה.